Copyright: Saturday, January 29, 2000 15:22:04


A számítógépre telepített és működő PC-kártyák, illetve hasonló eszközök listája. Ha egy eszközt el szeretne távolítani, kattintson annak nevére a listában, majd kattintson a Leállítás gombra. A Windows 2000 ekkor kiadja az eszközt, vagy értesítést küld, hogy az mikor vehető vagy húzható ki, illetve távolítható el.


Ide kattintva megtekintheti a Hardvereszközök listában kijelölt eszköz tulajdonságait. Az eszköz tulajdonságainak megtekintéséhez használhatja az Eszközkezelőt is.


Ide kattintva a PC-kártyát, az USB, IEEE 1394 vagy más hasonló eszközt eltávolíthatja, kihúzhatja vagy kiveheti. Amikor az eszköz biztonságosan eltávolítható, a Windows 2000 kiadja azt, vagy értesítést küld, hogy az mikor vehető vagy húzható ki, illetve távolítható el biztonságosan.


Itt adhatja meg, hogy az adott eszközhöz csatlakoztatott valamennyi eszközkomponens megjelenítésre kerüljön-e. Az eszközkomponens a fő eszközhöz csatlakoztatott másik eszköz vagy annak része. Ez az információ leginkább a rendszergazda, illetve a hardvereszközöket jól ismerő felhasználók számára hasznos. PC-kártyák, USB vagy IEEE 1394 eszközök kezelése esetén általában nem szükséges bejelölnie.


Itt adhatja meg, hogy a PC-kártyákat, USB, IEEE 1394 és más hasonló eszközöket az Asztalról kívánja-e felügyelni. Ez akkor lehet hasznos, ha hordozható számítógépe van és gyakran használ PC-kártyát, vagy ha valamelyik eszközt, például a hajlékonylemez- vagy CD-ROM-meghajtót cseréli.

Ha a jelölőnégyzetet bejelöli, a Tálcán egy ikon jelenik meg. Az ikonra kattintva megtekintheti az eszközök tulajdonságait, illetve lehetősége nyílik az eszköz kivételére, kihúzására vagy eltávolítására.


A kivétel, kihúzás vagy eltávolítás céljából leállításra kerülő eszközök listája. Ha az OK gombra kattint, az eszközt a rendszer kiadja, vagy értesítést küld, hogy az mikor vehető vagy húzható ki, illetve távolítható el.


A nem biztonságosan kivett, kihúzott vagy eltávolított eszközök listája. Az eszközök biztonságos kivételéhez, kihúzásához vagy eltávolításához használja a Hardver hozzáadása/eltávolítása varázslót.


Bezárja a párbeszédpanelt.


Ha egy eszköz eltávolításával kapcsolatban probléma merül fel, ide kattintva elindíthatja a Hardver hibaelhárítót.


Plug and Play eszközök telepítését támogató külső busz. Az USB használata lehetővé teszi, hogy az eszközöket a számítógép leállítása vagy újraindítása nélkül csatlakoztathassa vagy választhassa le. Egyetlen USB-porthoz legfeljebb 127 periféria – például hangszóró, telefon, CD-ROM-meghajtó, botkormány, szalagos meghajtó, billentyűzet, lapolvasó vagy kamera (fényképezőgép) – csatlakoztatható. Az USB-port általában a számítógép hátulján található, a soros vagy párhuzamos port mellett. Az Univerzális soros buszt USB-nek is hívják.

Lásd még: busz, Plug and Play, port.


Nagy sebességű soros eszközök csatlakoztatását és leválasztását lehetővé tevő csatlakozótípus. Az IEEE 1394 csatlakozó általában a számítógép hátulján található, a soros vagy párhuzamos port mellett.

Ha egy eszköz IEEE 1394 kompatibilis, az azt jelenti, hogy a számítógép működése közben az IEEE 1394 csatlakozóhoz csatlakoztatható, a Windows 2000 felismeri, és tájékoztat, hogy az eszköz mikor áll készen a használatra. Az eszköz ugyanígy a számítógép működése közben is kihúzható, de a Hardver hozzáadása/eltávolítása varázslón keresztül a Windows 2000 rendszert az eszköz kihúzásáról tájékoztatni kell. A Windows 2000 ezután tájékoztatja, hogy az eszköz mikor választható le a számítógépről.

Az IEEE 1394 buszt elsősorban fejlett technológiájú digitális videó- és hangeszközök számítógépre csatlakoztatásához használják, de az IEEE 1394 csatlakozón keresztül egyes merevlemezek, nyomtatók, lapolvasók és DVD-meghajtók is a számítógépre köthetők.


Olyan hardvereszköz, amelyre hordozható számítógép csatlakoztatható. A dokkolórekeszhez általában monitor és más perifériák is csatlakoznak, melyek elősegítik, hogy a hordozható számítógépet asztali számítógéphez hasonlóan használhassa. A dokkolórekesz dokkoló állomásként vagy porttöbbszörözőként is ismert.

Egyes dokkolórekeszek támogatják a hordozható számítógép kikapcsolás nélküli dokkolását és leválasztását. Ez azt jelenti, hogy a számítógépet nem szükséges leállítani vagy újraindítani. A számítógép leválasztása előtt azonban a Hardver hozzáadása/eltávolítása varázslón keresztül a Windows 2000 rendszert a műveletről tájékoztatni kell. A Windows 2000 ezután tájékoztatja, hogy a hordozható számítógép mikor választható le.


Körülbelül hitelkártya méretű, cserélhető eszköz, amely a hordozható számítógép PCMCIA-csatlakozójába illeszthető. PCMCIA-eszköz lehet modem, hálózati csatoló vagy merevlemez-meghajtó.

Egyes PCMCIA-kártyák a számítógéphez annak leállítása vagy újraindítása nélkül is csatlakoztathatók, illetve onnan eltávolíthatók. A PCMCIA-kártya eltávolítása előtt azonban a Hardver hozzáadása/eltávolítása varázslón keresztül a Windows 2000 rendszert a műveletről tájékoztatni kell. A Windows 2000 ezután tájékoztatja, hogy az eszköz mikor távolítható el.

A PCMCIA betűszót a Personal Computer Memory Card International Association szavak kezdőbetűi alkotják.